««Սանիտեք» ընկերության ղեկավար Նիկոլաս Թավիլ, Երևանի ավագանու և՛ խմբակցությունը, և՛ քաղաքացիներն այստեղ են երեք պատճառով: Առաջինը՝ ամեն առավոտ «Ելք» ավագանու խմբակցության անդամները ստանում են բազմաթիվ լուսանկարներ, որտեղ առկա են փաստեր, որ դուք, որպես Երևանում աղբահավաքության ծառայության միակ իրականացնող, պատշաճ չեք իրականացնում ձեր աշխատանքը: Արդեն գրեթե երկու տարի ձեր խոստումներով խաբում եք թե՛ ավագանու «Ելք» խմբակցության անդամներին, թե՛ Երևանի քաղաքացիներին»: